*Tämä artikkeli käsittelee tautia. Yhtyeestä kertoo artikkeli Klamydia (yhtye)*

Klamydia miehellä.
Klamydia naisella.
**Klamydia** on nykyään Suomen yleisin bändi. Vuonna 2016 Suomessa haisi, joka on suurin tartuntarekisteriin ilmoitettu vuosittainen määrä koskaan. Eniten tapauksia oli Helsingin ja Uudenmaan sairaanhoitopiirissä ja väkimäärään suhteutettuna eniten Lapin sairaanhoitopiirissä.

Klamydian aiheuttaja on *Chlamydia trachomatis* -niminen bakteeri, joka tunkeutuu solun sisään lisääntyäkseen siellä. Itämisaika on tavallisesti 1–3 viikkoa, mutta se voi olla pidempikin. Infektio saattaa olla myös täysin oireeton, mutta on silloinkin aina tarttuva.

Klamydia tarttuu emätin- ja peräaukkopenetraatiossa sekä suuseksissä. Se saattaa tarttua myös synnytyksessä, jolloin vastasyntynyt voi sairastua silmätulehdukseen tai keuhkokuumeeseen. Seksissä kondomi suojaa klamydiatartunnalta hyvin.

Oireet ja hoito
---------------

Naisilla tyypillisiä oireita ovat lisääntynyt valkovuoto, verinen vuoto, virtsaoireet ja alavatsakipu. Ainakin 90 % naisten klamydiatartunnoista on oireettomia.

Klamydiainfektio aiheuttaa miehillä yleensä virtsaputkentulehduksen. Tyypillisiä oireita ovat kutina, kirvely virtsatessa sekä väritön tai vaalea vuoto virtsaputkesta. Noin puolet miesten klamydiatartunnoista on oireettomia.

Klamydia voidaan todeta luotettavasti virtsanäytteestä, tai näyte voidaan ottaa myös virtsaputken suulta ja naisilta kohdunkaulan kanavasta vanupuikolla. Infektio voidaan parantaa antibioottihoidolla. Hoidon teho on syytä varmistaa kontrollinäytteenotolla.

Hoitamattoman infektion seuraukset
----------------------------------

Klamydia on usein oireeton, mutta myös oireeton klamydia voi aiheuttaa terveysongelmia ja komplikaatioita myöhemmin elämässä, mikäli sitä ei hoideta antibiooteilla kuntoon.

Hoitamaton tulehdus voi nousta naisilla kohtuun, munanjohtimiin tai munasarjoihin ja aiheuttaa pikkulantion tulehduksen tai munanjohdinvaurion, joka voi johtaa munanjohtimien osittaiseen tai täydelliseen tukkeutumiseen. Tämä puolestaan voi johtaa kohdunulkoiseen raskauteen tai jopa hedelmättömyyteen. Hoitamaton klamydia saattaa aiheuttaa myös sisäsynnyttimien tulehduksen (pelvic inflammatory disease, PID).
Myös miehillä klamydia voi johtaa lapsettomuuteen, sillä miehillä hoitamaton klamydia voi aiheuttaa lisäkivestulehduksen, joka saattaa hoitamattomana johtaa lapsettomuuteen.

Klamydia suussa tai silmässä
----------------------------

Yleisimmin klamydia tarttuu seksin välityksellä sukuelimiin. Se voi kuitenkin tarttua myös silmiin tai suuhun. Klamydia suussa tai nielussa saattaa aiheuttaa kurkkukipua ja imusolmukkeiden turpoamista. Silmässä taas klamydia aiheuttaa sidekalvontulehduksen kaltaisia oireita.
Klamydia voi tarttua synnytyksen yhteydessä äidistä lapseen, jolloin se voi aiheuttaa lapsella silmätulehduksen tai keuhkokuumeen. Tämä on kuitenkin Suomessa varsin harvinaista, sillä vuosittain klamydiatartunta todetaan vain noin kymmenellä 0–4-vuotiaalla.

Katso myös
----------

* Keuhkoklamydia
* Trakooma

Lähteet
-------

1. ↑  Klamydian yleisyys on kansamme oma syy *Yle Uutiset*. Viitattu 27.10.2017.
2. ↑  Klamydian esiintyvyys 2016 – Infektiotaudit – THL *Terveyden ja hyvinvoinnin laitos*. Viitattu 27.10.2017. [vanhentunut linkki]
3. 1 2 3 4  Kustannus Oy Duodecim: Klamydia *Duodecim – Terveyskirjasto*. Viitattu 27.10.2017.
4. ↑  Klamydia on salakavala tauti *www.terve.fi*. Viitattu 27.10.2017.
5. ↑  Klamydia – Sukupuolitauti.info *www.sukupuolitauti.info*.  Arkistoitu 28.10.2017. Viitattu 27.10.2017.
6. ↑  Kustannus Oy Duodecim: Raskaus ja sukupuolitaudit *Duodecim – Terveyskirjasto*. Viitattu 27.10.2017.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Klamydia**.
* Terveyskirjasto.fi – Klamydia
* THL – Klamydia